Efiopiyada koronavirusdan ham xavfli dushman paydo bo`ldi

Efiopiyada chigirtkalar 200 ming gektar ekin maydonlarini yo`q qildi. Natijada millionga yaqin odam ocharchilikka duch kelmasligi uchun shoshilinch yordamga muhtoj, deya xabar berdi gazeta.ru.
Hozirda Sharqiy Afrika hududlari, shu jumladan Efiopiya, Somali, Keniya, Jibuti, Eritreya, Tanzaniya, Sudan, Janubiy Sudan va Ugandani milliardlab hasharotlar qamrab olgan. Mutaxassislar bunday ko`p miqdordagi chigirtkalar so`nggi 40 yil ichidagi ilk bor kuzatilganini misli ko`rilmagan yog`ingarchilik mavsumi bilan bog`lashmoqda. Faqat Efiopiyaning o`zida barcha bug`doy va makkajo`xori ekilgan dalalar zarar ko`rdi.
BMT va Efiopiya hukumati tomonidan ushbu sharoit yuzasidan tadqiqot o`tkazildi.
Ma`lum bo`lishicha, oziq-ovqat bo`yicha yordamga muhtoj aholining to`rtdan uch qismi Efiopiyaning sharqiy cho`l tumanlarida yashaydi. BMT Oziq-ovqat va qishloq xo`jaligi tashkilotining Efiopiyadagi vakili Fotima Sayidning ta`kidlashicha, dehqonlarga urug`liklar va o`g`itlar, shuningdek, kreditlar bo`yicha yordam kerak. Yangi koronavirus pandemiyasi bilan bog`liq holat va uning oqibatlari vaziyatni yanada yomonlashtirmoqda.  
Jabrlangan aholini, ayniqsa COVID-19 tarqalishi bilan bog`liq hozirgi inqiroz sharoitida himoya qilish juda muhimligi aytilmoqda.